ประกาศมหาวิทยาลัยขอนแก่นประกาศมหาวิทยาลัยขอนแก่น(ฉบับที่๑๗๖๔/๒๕๕๘)เรื่องการจัดตั้งส่วนงานของมหาวิทยาลัยขอนแก่นพ.ศ. ๒๕๕๘ เพื่อให้การบริหารงานของมหาวิทยาลัยขอนแก่นมีความเหมาะสมและสอดคล้องกับพระราชบัญญัติมหาวิทยาลัยขอนแก่น พ.ศ. ๒๕๕๘ในการให้การศึกษา ส่งเสริม ประยุกต์และพัฒนาวิชาการและวิชาชีพชั้นสูง ทำการสอนวิจัย พัฒนาและถ่ายทอดเทคโนโลยีให้บริการวิชาการและวิชาชีพแก่สังคมและทะนุบำรุงศิลปะและวัฒนธรรมอาศัยอำนาจตามความในมาตรา ๙ มาตรา ๑๐ และมาตรา ๒๓ (๒) (๕)แห่งพระราชบัญญัติมหาวิทยาลัยขอนแก่น พ.ศ. ๒๕๕๘ และในการประชุมสภามหาวิทยาลัยขอนแก่นวาระพิเศษเมื่อวันที่ ๒๕ กรกฎาคม ๒๕๕๘ จึงออกประกาศไว้ ดังต่อไปนี้ข้อ ๑ ประกาศนี้เรียกว่า ประกาศมหาวิทยาลัยขอนแก่น (ฉบับที่ ๑๗๖๔/๒๕๕๘) เรื่องการจัดตั้งส่วนงานของมหาวิทยาลัยขอนแก่น พ.ศ. ๒๕๕๘ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้จัดตั้งส่วนงานของมหาวิทยาลัยขอนแก่นดังนี้(๑) สำนักงานสภามหาวิทยาลัยมีภาระหน้าที่สนับสนุนการดำเนินงานของสภามหาวิทยาลัยและคณะกรรมการต่าง ๆของสภามหาวิทยาลัย และภาระหน้าที่อื่นตามที่ได้รับมอบหมาย(๒) สำนักงานอธิการบดีมีภาระหน้าที่ในการสนับสนุนการบริหารของมหาวิทยาลัยเพื่อให้บรรลุวัตถุประสงค์และพันธกิจของมหาวิทยาลัยและภาระหน้าที่อื่นตามที่ได้รับมอบหมาย(๓) สำนักงานวิทยาเขตหนองคายมีภาระหน้าที่สนับสนุนการดำเนินงานของวิทยาเขตหนองคาย และภาระหน้าที่อื่นตามที่ได้รับมอบหมาย(๔) คณะ มีภาระหน้าที่ผลิตบัณฑิต วิจัย บริการวิชาการและทะนุบำรุงศิลปะและวัฒนธรรม และภาระหน้าที่อื่นตามที่ได้รับมอบหมายดังนี้(๔.๑) คณะเกษตรศาสตร์(๔.๒) คณะทันตแพทยศาสตร์(๔.๓) คณะเทคนิคการแพทย์(๔.๔) คณะเทคโนโลยี(๔.๕) คณะนิติศาสตร์(๔.๖) คณะบริหารธุรกิจ(๔.๗) คณะพยาบาลศาสตร์(๔.๘) คณะแพทยศาสตร์(๔.๙) คณะเภสัชศาสตร์(๔.๑๐) คณะมนุษยศาสตร์และสังคมศาสตร์(๔.๑๑)[๒]คณะบริหารธุรกิจและการบัญชี(๔.๑๒) คณะวิทยาศาสตร์(๔.๑๓) คณะวิทยาศาสตร์ประยุกต์และวิศวกรรมศาสตร์(๔.๑๔) คณะวิศวกรรมศาสตร์(๔.๑๕) คณะศิลปกรรมศาสตร์(๔.๑๖) คณะศิลปศาสตร์(๔.๑๗) คณะศึกษาศาสตร์(๔.๑๘) คณะเศรษฐศาสตร์(๔.๑๙) คณะสถาปัตยกรรมศาสตร์(๔.๒๐) คณะสังคมศาสตร์บูรณาการ(๔.๒๑) คณะสัตวแพทยศาสตร์(๔.๒๒) คณะสาธารณสุขศาสตร์(๕) วิทยาลัย มีภาระหน้าที่ผลิตบัณฑิตเฉพาะด้านหรือเน้นด้านบัณฑิตศึกษา วิจัย บริการวิชาการ และทะนุบำรุงศิลปะและวัฒนธรรม และภาระหน้าที่อื่นตามที่ได้รับมอบหมายดังนี้(๕.๑) บัณฑิตวิทยาลัย(๕.๒) วิทยาลัยการปกครองท้องถิ่น(๕.๓) วิทยาลัยนานาชาติ(๕.๔) วิทยาลัยบัณฑิตศึกษาการจัดการ(๖) สถาบัน มีภาระหน้าที่สนับสนุนการวิจัย หรือพันธกิจเฉพาะด้าน และภาระหน้าที่อื่นตามที่ได้รับมอบหมาย(๖.๑) สถาบันวิจัยและพัฒนา(๗) สำนัก มีภาระหน้าที่ให้บริการหรือสนับสนุนด้านการบริหารจัดการด้านใดด้านหนึ่งเป็นหลัก และภาระหน้าที่อื่นตามที่ได้รับมอบหมายดังนี้(๗.๑) สำนักเทคโนโลยีสารสนเทศ(๗.๒) สำนักบริการวิชาการ(๗.๓) สำนักบริหารและพัฒนาวิชาการ(๗.๔) สำนักหอสมุดประกาศณ วันที่ ๒๕ กรกฎาคม พ.ศ. ๒๕๕๘ณรงค์ชัยอัครเศรณีนายกสภามหาวิทยาลัยขอนแก่นประกาศมหาวิทยาลัยขอนแก่น(ฉบับที่ ๙/๒๕๕๙) เรื่อง การจัดตั้งส่วนงานของมหาวิทยาลัยขอนแก่น (ฉบับที่ ๒) พ.ศ.๒๕๕๙[๓]ข้อ๒ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปปริยานุช/ผู้จัดทำ๑๙ สิงหาคม๒๕๕๘ปุณิกา/ผู้ตรวจ๓ กันยายน ๒๕๕๘วิศนี/เพิ่มเติม๑๘ พฤษภาคม ๒๕๕๙ปัญญา/ตรวจ๗ มิถุนายน ๒๕๕๙[๑] ราชกิจจานุเบกษาเล่ม ๑๓๒/ตอนพิเศษ ๑๘๖ ง/หน้า ๔๕/๑๓ สิงหาคม ๒๕๕๘[๒] ข้อ ๓ (๔) (๔.๑๑)แก้ไขเพิ่มเติมโดยประกาศมหาวิทยาลัยขอนแก่น (ฉบับที่ ๙/๒๕๕๙) เรื่องการจัดตั้งส่วนงานของมหาวิทยาลัยขอนแก่น (ฉบับที่ ๒) พ.ศ. ๒๕๕๙[๓] ราชกิจจานุเบกษาเล่ม ๑๓๓/ตอนพิเศษ ๙๑ ง/หน้า ๔/๒๐ เมษายน ๒๕๕๙